मन्दाकिनी (जन्मः यासमिन जोसेफ; सन् १९६९ जुलाई ३०) एक पूर्व भारतीय अभिनेत्री छी। [१]ओ सन् १९८५ मे प्रदर्शित हिन्दी चलचित्र 'राम तेरी गङ्गा मैली' मे अपन श्रेष्ठ भूमिका कऽ लेल जानल जाएत अछि।
 मन्दाकिनीक जन्म सन् १९६९ जुलाई ३० मे एक अङ्ग्रेज-भारतीय परिवारमे यासमिन जोसफ कऽ नाम सँ भेल छल। हिनकर पिता जोसफ एकटा ब्रिटिश आओर माता मुस्लिम छी।
 बलिउडमे मन्दाकिनीक जीवन-यात्रा अत्यन्त छोट रहल। राज कपूरद्वारा निर्मित 'राम तेरी गङ्गा मैली' मन्दाकिनीक पहिल चलचित्र छल। एहि चलचित्रमे मन्दाकिनी कऽ कीछ विवादस्पद दृश्य फिल्माएल गेल छल जकरा सेन्सर बोर्ड कऽ आपत्तिजनक लागल छल। प्रथम दृश्यमे मन्दाकिनी उज्जर पारदर्शी साड़ी पहिन एक झरनाक नीचा नहाति कालक दृश्य फिल्माएल गेल छल जहिमे मन्दाकिनीक स्तन लगभग साफ देखल गेल छल आओर दोसर दृश्यमे मन्दाकिनी कऽ एक बच्चाक स्तनपान कराबति फिल्माएल गेल छल[२] जहिमे मन्दाकिनीक सम्पूर्ण स्तन खुला एवम् साफ देखाएल गेल छल तथापि चलचित्र सफल रहल आओर मन्दाकिनी कऽ एहि चलचित्रमे अभिनय कऽ लेल फिल्मफेयर श्रेष्ठ अभिनेत्री पुरस्कारक लेल नामङ्कित केल गेल छल। [३] 'राम तेरी गङ्गा मैली' कऽ सफलताक पश्चात मन्दाकिनी 'डान्स डान्स' १९८७ आओर 'प्यार करके देखो' १९८७ जका अधिक व्यावसायिक चलचित्रसभमे सेहो अभिनय केलक मुदा 'राम तेरी गङ्गा मैली'क आकर्षण कऽ आगा सफल नै भऽ सकल। 